Hotel Christian IV er et familieejet 3-stjernet hotel beliggende ved Kongens Have i København. Hotellet har 42 værelser samt morgenmadsrestaurant.  Historie Bygningen, som blev navngivet Christiansgården, er opført i 1942-1943 af arkitekterne Kay Fisker og Svenn Eske Kristensen og skulle fungere som en arkitektonisk overgang mellem de 200 år gamle huse ud mod Kongens Have og nybyggeriet Dronningegården. I efterkrigstiden husede bygningen flygtninge, men blev sidenhen omdannet til et pensionat. I 1986 blev bygningen købt af Arp-Hansen Hotel Group og lavet om til hotel. I dag drives hotellet ikke længere af Arp-Hansen Hotel Group. Hotellet har siden 2004 været ejet og drevet af Peter Christian Jørgensen, der blandt andet har haft en fortid som administrerende direktør på Imperial Hotel, Radisson Scandinavia Hotel, Radisson Falconer Hotel samt det daværende Hotel Globetrotter (nu Park Inn).